Document ID: 31992R3550

31992R3550
L 361/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3550/92 НА КОМИСИЯТА
от 9 декември 1992 година
за изменение на Регламент (ЕИО) № 3149/92 относно установяване на подробни правила за снабдяването с храна от интервенционни складове в полза на най-нуждаещите се лица в Общността
КОМИСИЯТА НА ЕВРОПЕЙСКИTЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3730/87 на Съвета от 10 декември 1987 г. относно определяне на общи правила за снабдяването с храна от интервенционни складове на определени организации и за разпределянето ѝ сред най-нуждаещите се лица в Общността (1), и по-специално член 6 от него,
като има предвид, че членове 6 и 7 от Регламент (ЕИО) № 3149/92 на Комисията (2) установяват фиксираните ставки, които служат като основа при възстановяването на разходите по транспорта на продуктите, които трябва да разпределят между най-нуждаещите се лица в Общността; като има предвид, че следва да бъдат фиксирани различни ставки за транспортирането в хладилни и нехладилни превозни средства; като има предвид, че приложение II към гореупоменатия регламент следва да бъде съответно изменено; като има предвид, че тази мярка трябва да влезе в сила на датата на влизане в сила на Регламент (ЕИО) № 3149/92;
като има предвид, че мерките, предвидени в настоящия регламент, са в съответствие със становището на всички заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (EИО) № 3149/92 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 октомври 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 декември 1992 година.

Labels: 17
19
8
3
0